Kāpnes
Kāpnes jeb trepes (vācu: Treppe) ir konstrukcija, kuru veido vairāki pakāpieni, un kuras izmanto, lai celtnē varētu nokļūt uz augstākiem vai zemākiem stāviem. Nereti kāpnes tiek izbūvētas atsevišķi no ēkas nodalītās kāpņu telpās. Īpašs kāpņu veids ir slīdošās kāpnes — eskalatori —, kur pakāpieni ir kustīgi. Pastāv arī pieslienamās kāpnes, kuras galvenokārt izmanto īslaicīgi, kad nepieciešams nokļūt citā augstumā attiecībā pret sākumpunktu.